वह आ गई।
स्टेज द्वार
अरे, देवियों। माफ़ करना। आज के लिए दर्शक पूरे हो गए हैं।
प्लीज़ कल वापस आइएगा।
- बेकिंग डिश? - बायीं वाली ज़्यादा गर्म रहती है।
दो मिनट में लाइव। तुम्हें कुर्सी में होना चाहिए।
तुम सोडियम क्लोराइड ले आए?
- ज़ाहिर है। - रोमा या सैन मार्ज़ानो टमाटर?
रोमा। शुक्रिया, जेम्स।
तुमने प्रेस्टो प्रयोजन के बारे में
मेरे सवाल का जवाब दिया ही नहीं। और मुझे पता है तुम्हें कैसा लगता है...
मैं शो की शुरुआत उससे करूँगी, वॉल्टर।
सच में? तुम बस ऐसे ही नहीं कह रही हो?
हे भगवान। शुक्रिया।
कैन काउंटर पर रखे हैं।
समय-समय पर मुस्कुराना मत भूलना। शो बढ़िया रहे। बाय।
- उसे किस तरह का नमक चाहिए था? - बिना आयोडीन वाला। मैंने कोषेर नमक चुना।
सब एकदम परफ़ेक्ट होना चाहिए। लेबल कैमरे की तरफ़ रखो।
सब क्यू कार्ड में लिखा है।
- चिंता मत करो, वॉल्टर। - यह संभाल लेगी।
स्वागत है, देवियों। शो शुरू होने वाला है।
बड़ी मुस्कानें। ऊर्जा। ख़ुश दिखना।
ऊर्जा। बड़ी मुस्कानें। सब लोग।
और शुरू कर रहे हैं।
हम लाइव होंगे पाँच, चार, तीन...
स्वागत है, दर्शकों।
मेरा नाम एलिज़ाबेथ ज़ॉट है और यह है "सपर ऐट सिक्स।"
यह देख रहे हैं?
प्रेस्टो सूप। इतनी जल्दी बन जाता है कि एक चुटकी में तैयार।
- वह लाइन मैंने लिखी थी। - इससे बहुत समय बचता है।
और ऐसा इसलिए है क्योंकि इसमें रसायन भरे हैं। और अच्छे वाले नहीं।
इसमें वाक़ई एक सरप्राइज़ है।
अपने प्रियजनों को पर्याप्त मात्रा में खिला दीजिए और वे मर जाएँगे,
जिससे आपका बहुत समय बचेगा,
क्योंकि आपको उनके लिए और खाना नहीं बनाना पड़ेगा।
आज हम सबका मनपसंद, लाज़ान्या बनाएँगे,
लेकिन हम एक नई परिवर्तनशील वस्तु को आज़माएँगे।
प्रियजनों की देखभाल में मेहनत लगती है।
असली मेहनत।
अगर कोई इससे सहमत नहीं है तो वह हर रात
पाँच लोगों के परिवार के लिए डिनर नहीं बनाता है।
तो चलिए कुछ दिल से बनाते हैं। कुछ लज़ीज़ बनाते हैं।
कुछ ऐसा बनाते हैं जो हमारे परिवारों को ज़िंदा रखे
और हम एक हफ़्ते तक बचा हुआ खाना खा सकें।
चलिए शुरू करते हैं, ठीक है?
बॉनी गार्मस की किताब पर आधारित
लेसन्स इन केमिस्ट्री
सात साल पहले
लिटिल मिस हेस्टिंग्स अपनी मनपसंद लड़की को नामांकित करें!
मिस ज़ॉट?
गुड मॉर्निंग, मिस फ़्रास्क।
मुझे आशा है तुम लिटिल मिस हेस्टिंग्स पेजेंट के लिए अपना नाम दोगी।
पता है, तुम्हारी लैब में इस समय कोई सेक्रेटरी नहीं है
और तुम्हारी लैब के पुरुषों को एक प्रतियोगी अच्छी लगेगी।
मैं सेक्रेटरी नहीं हूँ।
ख़ैर, मालूम है, लैब तकनीशियन भी भाग ले सकती हैं।
कोई भी महिला सहायक स्टाफ़ हो सकता है।
शुक्रिया, लेकिन मुझे पेजेंट मज़ेदार नहीं लगते।
क्या मज़ेदार लगता है?
ख़ैर, हाल ही में मुझे आर्केबैक्टीरिया में दिलचस्पी हुई है,
जिनकी कोशिका झिल्ली बैक्टीरिया के विपरीत ईथर-लिंक फ़ॉस्फ़ोलिपिड होती हैं,
जिनकी कोशिका झिल्ली एस्टर-लिंक फ़ॉस्फ़ोलिपिड होती हैं।
मुझे खाना बनाना भी पसंद है।
अगर तुम्हारा मन बदल जाए तो मुझे बता देना।
नहीं बदलूँगी, लेकिन शुक्रिया।
अब, तुम्हें ऐतराज़ ना हो,
तो केमिस्टों के आने से पहले मुझे बहुत सफ़ाई करनी है।
मैं तुम्हारा नाम "संभावित" में लिख देती हूँ।
मुझे परेशान नहीं करना है!
डॉ. एवंस? मैं डॉ. डोनाटी हूँ।
एक मिनट।
तुमने कपड़े नहीं पहने हैं।
ख़ैर, कुछ सभ्यताओं में यह भी ज़रूरत से ज़्यादा कपड़े माने जाएँगे।
तुम फिर से हमारी मासिक बोर्ड मीटिंग में नहीं आए।
क्योंकि मैं काम में व्यस्त था।
सब बेसब्री से तुम्हारे नतीजों का इंतज़ार कर रहे हैं।
और सबको और इंतज़ार करना पड़ेगा।
तुम रेमसन फ़ाउंडेशन के सामने अपना प्रस्ताव
पेश करने के लिए तैयार रहोगे, है ना?
क्योंकि वैसे अनुदान ही यहाँ सब कुछ चालू रखते हैं।
मेरे ख़्याल से यहाँ कुछ चीज़ें हैं जिनमें कटौती करना बेहतर होगा।
अब, अगर आप और आपका पैर मुझे इजाज़त दें।
तुम समझते हो कि मैं तुम्हारा बॉस हूँ, है ना?
निकाल दीजिए मुझे।
प्रवेश निषेध
खड़े रहना निषेध
जान, क्या तुम मेरे लिए यह साफ़ कर दोगी?
और मुझे वे बीकर ला दो जो मैंने माँगे थे?
और जान, मुझे एक कप कॉफ़ी और चाहिए,
जब तुम यह काम ख़त्म कर लो।
मुझे कुछ मिनट लगेंगे। तुम कैंटीन जा सकते हो।
लेकिन वह तुम्हारी बीकर में बनी कॉफ़ी जैसी नहीं होती है।
- ज़ॉट? - हाँ, डॉ. पावर्स?
मैं तीन बार इसकी जाँच कर चुका हूँ। मुझसे क्या छूट रहा है?
आप कार्बोनाइल समूह को आईमीन समूह में बदलते नहीं देख रहे हैं।
सही कहा, मैं बस...
आप एसिड कैटेलिस्ट भूल गए।
शुक्रिया। मैं समझ गया।
सज्जनों, इस बकवास पर यक़ीन कर सकते हो?
साइंटिफ़िक अमेरिकन
मुझे समझ नहीं आता।
एवंस में ऐसा क्या है जो हम में किसी में नहीं है?
उसे नोबेल पुरस्कार मिलना तय है।
कॉफ़ी
नोबेल पुरस्कार इतना ख़ास भी नहीं है।
इसमें लिखा है, "कैल्विन एवंस केमिस्ट्री का रिचर्ड फ़ाइनमैन" है।
इससे उसे हमारी सारी आपूर्ति जमा करने का हक़ नहीं मिलता।
एक बंदे को कितने राइबोज़ की ज़रूरत होती है?
ख़ैर, बेहतर होगा एवंस सावधान रहे
क्योंकि युवा बोरीविट्ज़ इस साल उसके अनुदान को हथियाने की कोशिश करने वाला है।
शुभकामनाएँ, दोस्त।
यह वॉकलिन की शोध की नक़ल लग रही है।
- मैं उसके काम को आधार बना रहा हूँ। - एक श्रद्धांजलि।
सन 1806 से।
क़सम से, तुम्हारे जीतने की ज़्यादा संभावना है,
लिटिल मिस हेस्टिंग्स पेजेंट के मुक़ाबले।
- हाँ। - ख़ैर, वह तब तक सच है,
- अगर ज़ॉट भाग ना ले। हँ, लड़कों? - चलो, जान।
क्या मैंने कुछ कह दिया?
रेमसन फ़ाउंडेशन अनुदान आवेदन पत्र
मिस्टर - उपाधि
संस्थान का पता स्थायी पता
मिस एलिज़ा...
- तो मैंने रॉबर्ट से कहा... - फ़्रैन अब उसे रॉबर्ट बुलाती है।
मैंने डॉ. डोनाटी से कहा, पता है,
इस पेजेंट को और प्रगतिशील बनाना है, ऊँचा उठाना है। इसमें तड़क-भड़क चाहिए।
इसमें मुफ़्त शराब देनी चाहिए।
- मैं जादू-टोना नहीं कर सकती। - हाँ, कर सकती हो।
ख़ैर, पता है क्या? शायद कर सकती हूँ।
क्योंकि मुझे यह कहकर ख़ुशी हो रही है कि वह
एक इवनिंग गाउन श्रेणी के लिए मान गया,
प्रतिभा और स्विमिंग सूट श्रेणी से पहले, और एक नकद पुरस्कार के लिए भी।
हर दिन। डॉ. एवंस और उनकी मूँगफली का पैकेट।
कोई इंसान उस पर ज़िंदा कैसे रह सकता है?
और वह दौड़ता है।
कहाँ दौड़ता है?
वह बस दौड़ने के लिए दौड़ता है। वह बहुत अजीब है।
और वह कभी किसी से बात नहीं करता।
अरे। डोनाटी ने ओवरटाइम पर रोक लगा दी है। इसलिए ज़्यादा देर तक मत रुकना, वरना मेरी वाट लगेगी।
- मैं बस निकल ही रही हूँ। - ठीक है।
केमिस्ट्री लैब
धत्।
डॉ. कैल्विन एवंस की संपत्ति
मिस ज़ॉट, मैं देश के सौ से ज़्यादा बेहतरीन केमिस्टों का निरिक्षण करता हूँ,
जो बदले में लाजवाब काम करते हैं।
इस काम को करने के लिए वे हज़ारों डॉलर के उपकरणों का इस्तेमाल करते हैं।
और इसलिए जब मैंने सुना कि एक लैब तकनीशियन काम के बाद,
बिना उचित निगरानी के हमारे उपकरणों का उपयोग कर रही है, तो मैं सोच में पड़ गया।
सर, मैं समझा सकती हूँ। मैंने यूसीएलए से केमिस्ट्री में स्नातकोत्तर किया है,
जहाँ मैंने न्यूक्लिक एसिड के कोशिकीय उपापचय का अध्ययन किया था।
उसके अलावा, मैं अपनी शिफ़्ट के बाद काम करती आ रही हूँ, वेतन के लिए नहीं,
एबायोजेनेसिस पर अपने प्रयोग कर रही हूँ।
मैं सरल, छोटे अणुओं का न्यूक्लियोटाइड्स और न्यूक्लिक एसिड में संश्लेषण कर रही हूँ।
मेरी शोध बहुत ही आशाजनक है और मैं इसे रेमसन के लिए प्रस्तुत करना चाहती हूँ।
मोहतरमा, इस बात को किनारे कर दें कि तुम बिना किसी केमिस्ट की निगरानी के
लैब उपकरण इस्तेमाल कर रही हो...
मैं एक केमिस्ट हूँ।
हमारे केमिस्टों ने पीएचडी की है।
मैं कभी किसी ऐसे लैब तकनीशियन के काम पर हेस्टिंग्स के नाम का ठप्पा नहीं लगाऊँगा
जो यूसीएलए की अपनी स्नातकोत्तर डिग्री को गर्व से दिखाती फिर रही है।
- मैं अपनी क्लास में सबसे आगे... - मिस ज़ॉट...
...और मेरा काम यह साबित कर देगा।
तुम बस उतनी बुद्धिमान नहीं हो।
मिस ज़ॉट, मेरी बात अभी ख़त्म नहीं हुई।
मैं क्या सुन रहा हूँ कि तुम
लिटिल मिस हेस्टिंग्स पेजेंट में भाग नहीं ले रही हो?
मुझे पता नहीं था कि वह अनिवार्य है।
वह अनिवार्य नहीं है।
वह यहाँ की संस्कृति का हिस्सा है।
मैं सलाह दूँगा कि ख़ुद में
थोड़ा और हेस्टिंग्स का जज़्बा जगाने की कोशिश करो,
अगर तुम यहाँ अपनी नौकरी बरक़रार रखना चाहती हो।
अब तुम जा सकती हो।
कभी-कभी मुस्कुराने से तुम मर नहीं जाओगी।
मिस ज़ॉट।
मिस ज़ॉट?
मैंने सुना है तुम पेजेंट में हमारे साथ भाग ले रही हो।
- तुम्हें कैसे... - बहुत ख़ुशी हुई कि तुमने अपना मन बदल लिया।
तो मुझे पता नहीं अगर तुमने सुना है,
लेकिन इस साल उसमें एक इवनिंग गाउन श्रेणी है।
और साथ ही, बिकिनी अनिवार्य नहीं है।
अगर तुम्हें ज़्यादा सहज लगे, तो तुम स्विमसूट पहन सकती हो।
फ़ोटो लेने के लिए क्या यह अच्छा समय है?
मुस्कुराओ।
वह रही। वह चोर।
माफ़ करना?
मैं हर विभाग में जा चुका हूँ, दर्जनों केमिस्टों से पूछताछ कर चुका हूँ...
जिसमें इस लैब के केमिस्ट शामिल हैं...
जिन्होंने कहा कि तुम, मिस ज़ॉट, लोगों को परेशान करने का इतिहास रखती हो।
और शायद ज़्यादा प्रासंगिक यह है,
तुम आत्म-महत्व का अहंकारी रवैया रखती हो।
तुमने ख़ुद को बोलते हुए सुना है?
तो तुम इससे इंकार नहीं कर रही?
एक सेक्रेटरी को राइबोज़ का क्या काम पड़ेगा,
उसे काले बाज़ार में बेचने के अलावा?
- मैं एक केमिस्ट हूँ। - और ऊपर से झूठी भी हो।
ओह, हाँ। क्योंकि काले बाज़ार में मोनोसैकाराइड की ऊँची माँग है!
यह बहुत निराशाजनक है! बहुत... मैं निराश हुआ।
एक : कल रात मेरी लैब का ताला खोला गया था,
तो मैं चाहता हूँ कोई चौकीदार से बात करे और दरवाज़े पर नए ताले लगवाए।
दो : मैंने ग़ायब राइबोज़ की क़ीमत आँकी है
और मैं यह स्पष्ट कर देना चाहता हूँ, वह मेरे बजट से नहीं काटी जाएगी।
तीन : मैं चाहता हूँ मेरा फ़र्श स्टरलाइज़ किया जाए।
कम से कम एक व्यक्ति मेरी अनुमति के बिना वहाँ घुसा था।
और मेरी एलर्जी के चलते, मैं किसी भी तरह के संदूषण का ख़तरा नहीं उठा सकता। समझ रही हो?
मैं संभाल लूँगी, डॉ. एवंस।
और आख़िरी बात, मैं चाहता हूँ कि उस सेक्रेटरी को ज़िम्मेदार ठहराया जाए।
मैं उसे नौकरी से निकलवा दूँगी।
ख़ैर, बस एक आधिकारिक चेतवानी काफ़ी होगी।
मैं हैरान हूँ कि मेरी किसी सेक्रेटरी ने ऐसा काम किया, सच में।
आपने कहा वह एमिनोज़ लैब में थी?
तो वह मैरी ऐन रॉजर्स हुई।
नहीं।
उसका नाम एलिज़ाबेथ ज़ॉट था।
वह सेक्रेटरी नहीं है, वह एक लैब तकनीशियन है।
मिस ज़ॉट को बेहतर मालूम होना चाहिए। वह स्नातकोत्तर है।
- स्नातकोत्तर? किस विषय में? - केमिस्ट्री में।
क्या आप इस साल लिटिल मिस हेस्टिंग्स पेजेंट में आएँगे?
क्योंकि आपका वहाँ आना कंपनी के मनोबल के लिए बहुत मायने रखता है।
एलिज़ाबेथ ज़ॉट "मिस अमीनोज़"
लिटिल मिस हेस्टिंग्स सर्वश्रेष्ठ लड़कियों का सालाना पेजेंट
एवंस? मैंने तुम्हें यहाँ देखने की उम्मीद नहीं की थी।
- हाँ। - यह हैलीज़ धूमकेतु को देखने जैसा है।
आओ, मेरे और बाकी सज्जनों के साथ कुछ पीयो, हँ?
वरना कोई मेरा विश्वास नहीं करेगा।
- तुम क्या पीना पसंद करोगे? - साइनाइड या अफ़लाटॉक्सिन।
तुम बहुत मज़ाकिया हो, हँ?
लड़कों, इस बंदे से हैलो कहो।
- वह आदमी, एक मिथक, एक दंत कथा। - ऐन्थोनी पावर्स। हाय।
ख़ुद मिस्टर रेमसन, हँ?
तुम इस समय किस पर काम कर रहे हो?
एलिज़ाबेथ। हाय। यह रही तुम।
मेरे पीछे आओ। आओ हम पेजेंट की लड़कियों के साथ खड़ी रहो।
- तुम शानदार दिख रही हो। - शुक्रिया।
मुझे आज तैयार होने में बहुत समय लगा।
- लड़कियों, एलिज़ाबेथ आ गई है। - हैलो।
मैं अभी वापस आती हूँ। वह स्वीडिश माँस लगभग ख़त्म हो गया है।
वह बहुत पसंद किया गया है।
फ़्रैन ने बहुत अच्छा काम किया है।
बहुत बढ़िया।
मुझे तुम्हारा इत्र बहुत अच्छा लगा। यह क्या है?
गुलाब के फूलों की हल्की महक के साथ ब्लैक करंट बेरीज़।
मुझे क्लासिक इत्र ज़्यादा पसंद हैं। शनैल नंबर 5।
एलिज़ाबेथ, तुम कौन सा इत्र लगाती हो?
मैं नहीं लगाती। लैब में, गंध की क्षमता आपको संभावित ख़तरों की चेतावनी देती है।
और पूर्वस्नातक में हाइड्रोक्लोरिक एसिड के साथ हुई एक दुर्घटना के कारण
मैं पहले ही नुक़सान में हूँ।
मैंने अपनी नाक की ज़्यादातर सहायक कोशिकाएँ जला ली थीं,
लेकिन शुक्र है कि समय के साथ वे अपने-आप ठीक हो गईं।
तो मैं और ख़तरा मोल नहीं लूँगी।
कैल्विन एवंस यहाँ आया है।
तुम्हें वह पसंद है, है ना?
आकर्षक, अमीर, मशहूर। पसंद ना आने वाली कौन सी बात है?
उससे बात करने की कोशिश करो।
ख़ैर, ऐसे दो जाम और पी लूँ और फिर मैं उससे मुझे वोट देने को कहूँगी।
माफ़ करना।
मैं बस यहाँ तुम्हारे साथ खड़ी रहूँगी।
ठीक है।
तुम्हें दूसरे केमिस्टों को तुम्हें इतना सताने नहीं देना चाहिए।
मर्द बस ऐसे ही होते हैं।
नर वानर जैसा व्यवहार।
प्लीज़, सब लोगों, अपनी-अपनी जगह पर बैठ जाइए। बैठ जाइए।
पेजेंट की प्रतियोगियों, क्या मंच के पीछे आ सकती हो?
शुक्रिया।
स्वागत है। मैं हूँ फ़्रैन फ़्रास्क...
- मिस ज़ॉट, मैं चाह रहा था... - ...कर्मचारी वर्ग की अंतरिम प्रमुख हूँ।
और मैं बेहद उत्साहित हूँ आपका स्वागत करने के लिए
आठवें सालाना लिटिल मिस हेस्टिंग्स पेजेंट में,
जहाँ एक भाग्यशाली महिला वह ताज अपने घर ले जाएगी
जो पिछले साल की विजेता कॉलीन मर्फ़ी ने पहना हुआ है।
हाँ। हाँ, यह शानदार लग रही है। और 25 डॉलर का नकद पुरस्कार भी।
शुक्रिया, कॉलीन।
इस साल मैं भी प्रतियोगिता में भाग लेने वाली हूँ।
लेकिन मुझे वोट देने का कोई दबाव नहीं है,
अगर आपको अपनी छुट्टियाँ अनुमोदित करवाने की परवाह नहीं है।
मज़ाक कर रही हूँ।
और बिना किसी देरी के, मैं आज रात के मेज़बान से परिचय करवाना चाहूँगी,
डॉ. रिचर्ड प्राइस।
शुक्रिया, मिस फ़्रास्क।
शानदार। क्या रात है। आज रात काफ़ी सारे लोग आए हैं।
ठीक है। रुको।
अरे, शुरुआत करने से पहले, प्रबंधन की ओर से बस एक छोटा सा सवाल है।
क्या यहाँ किसी का इलेक्ट्रॉन खो गया है?
आपको उस पर नज़र रखनी होगी।
नज़र?
- सबको समझ आ गया? - नज़र।
ठीक है। दोस्तों, चलो शो शुरू करें।
अब, प्लीज़ ध्यान रखना, इन महिलाओं ने बहुत-बहुत मेहनत की है।
तो प्लीज़, सब लोगों, प्रोटॉन जैसा व्यवहार करना और पॉज़िटिव रहना।
ठीक है। और अब, देवियों और सज्जनों, जिस पल का हम सबको इंतज़ार था।
मैं आपके सामने पेश करता हूँ लिटिल मिस हेस्टिंग्स 1951 की प्रतियोगी।
यह आ गईं। शानदार।
ये ख़ूबसूरत हैं ना? देखो ज़रा।
मिस सिंथेटिक्स, आप अपने होने वाले पति के लिए क्या मीठा बनाएँगी?
ख़ैर, मैं शुरुआत करूँगी दो स्कूप वनीला आइसक्रीम से
और उसके ऊपर चॉकलेट सॉस डालूँगी।
और अगर आप सुनना चाहते हैं कि मैं फेंटी हुई क्रीम का क्या करूँगी, तो मुझे वोट देना होगा।
ठीक है।
मिस ज़ॉट, आपके काल्पनिक हनीमून की जगह कहाँ होगी?
मैं शादी नहीं करने वाली।
हा... ठीक है, हाँ। लेकिन अगर आपने की तो?
मैं नहीं करूँगी।
ठीक है। ख़ैर, मिस ज़ॉट, सब लोगों। मिस ज़ॉट।
मैं तुम्हारे बारे में सोचना रोक नहीं पाता।
- देवियों और सज्जनों। अब... - जान। हाय।
- ...अपना मिजाज़ बेहतर करें... - तुम आ गई।
- ...ख़ुशी से, आ रही है कर्मचारी वर्ग की... - कैरोल का बुखार उतर गया, तो मैंने
- सोचा कि मैं तुम्हारे साथ थोड़ा मज़ा कर लूँ। - ...मिस फ़्रैन फ़्रास्क।
हार्वर्ड के 10,000 आदमी जीत चाहते हैं आज...
पता है, थोड़ा यौनाकर्षण काम आएगा, ज़ॉट।
तुम अमीनो एसिड्स टीम को शर्मिंदा कर रही हो।
जेनी को देखो, हँ?
बहुत बढ़िया पोशाक है।
शुक्रिया। मेरी लैब ने मुझे प्रतिभा श्रेणी में अंगप्रदर्शक कपड़े पहनने के लिए दस डॉलर दिए थे।
बुद्धिमान।
...हार्वर्ड के, आज जीत गए
गज़ब! क्या बात थी।
फ़्रैन फ़्रास्क, देवियों और सज्जनों।
शुक्रिया, मिस फ़्रास्क। वह बहुत अच्छा था। कमाल है।
- मैंने सुना है कि हाइड्रोजन... - नैंसी डोनाटी।
...और कार्बन डेट पर गए
और वह बहुत अच्छी रही।
- वे वाक़ई जुड़ गए। - मैंने तुम्हारे बारे में बहुत सुना है।
मिसेज़ डोनाटी, क्या आपके इत्र में बेन्ज़ेलडीहाईड है?
क्या? मुझे नहीं मालूम।
यह पेरिस से है।
हे भगवान। मेरी एलर्जी।
...एलिज़ाबेथ ज़ॉट की प्रतिभा, मिस अमीनोज़!
हे भगवान।
डॉ. एवंस?
अरे, नहीं। नहीं। मुझे घर जाना है।
सही कहा, लेकिन तुम्हें इस हालत में गाड़ी नहीं चलानी चाहिए।
मैं गाड़ी नहीं चलाता। मेरा घर बस सात मील दूर है। मैं पैदल चला जाऊँगा।
ठीक है। फिर मैं ले चलती हूँ।
- लेकिन तुम मुझसे नफ़रत करती हो। - ओह, भगवान के लिए।
ठीक है, सब ठीक है।
मुझे माफ़ करना। मुझे माफ़ करना।
प्लीज़ माफ़ी माँगना बंद करो।
इसका कुछ नहीं कर सकते। श्वास नली बंद हो जाती है।
पेट की माँसपेशियाँ सिकुड़ती हैं, जिससे दबाव बढ़ता है।
पायलोरिक स्फिंक्टर माँसपेशी बंद हो जाती है।
- इकलौता रास्ता ऊपर की तरफ़ बचता है। - नहीं, मेरा मतलब था
कि मुझे माफ़ कर दो मैंने तुम्हें सेक्रेटरी कहा था।
सेक्रेटरी होने में कोई बुराई नहीं है।
नहीं, बिलकुल नहीं। लेकिन यह मान लेना...
ग़लत था और गँवार था और मैं... हे भगवान।
चलो तुम्हें अंदर ले चलें।
हे भगवान।
तुम्हारे किचन में खाने को कुछ नहीं है।
हाँ, मैं कभी-कभी खाना भूल जाता हूँ।
तुम्हारे पास बस एक काँटा है।
मैं मेहमानों को घर नहीं बुलाता।
ख़ैर, भारी चमत्कार, मुझे एक केतली मिल गई।
अरे, मैं बस... मैं एक बार फिर उस दिन के लिए माफ़ी माँगना चाहता हूँ।
- मैं... - मैं तुम्हें माफ़ नहीं कर सकती।
मैं चाहती हूँ, लेकिन तुम्हें पता नहीं है तुम किसलिए माफ़ी माँग रहे हो।
और यह पूरी प्रक्रिया बेकार है।
हाँ, मैंने तुम्हारे राइबोज़ में से थोड़ा उधार लिया था।
तुम्हारी आपूर्ति काफ़ी प्रचूर मात्रा में है, मुझे कहना पड़ेगा।
लेकिन तुम्हारे पास सारे संसाधन हैं
और पूरे वैज्ञानिक समुदाय का ध्यान तुम पर टिका हुआ है
और तुम उसकी अहमियत नहीं समझते।
तुम्हारी इतनी सारी उपलब्धियों को देखते हुए, तुम ज़रूर बुद्धिमान हो।
लेकिन तुम एक पागल, कृतघ्न, नाज़ुक आदमी की तरह फिरते हो।
तो तुम्हारी पहले की टिप्पणी के जवाब में, मैं तुमसे नफ़रत नहीं करती। मैं बस...
मैं तुम्हें पसंद नहीं करती।
शुक्रिया।
मेरे पास तुम्हारे लिए कुछ है।
मैं आज रात बस इसीलिए पार्टी में आया था।
मुझे राइबोज़ देने के लिए?
तुम केमिस्ट्री में स्नातकोत्तर हो।
हाँ, हूँ।
तुम पीएचडी नहीं करना चाहती थी?
वे पेचीदा हालात थे।
मुझे अफ़सोस है कि तुम प्रतियोगिता ख़त्म नहीं कर पाई।
ओह, नहीं। मुझे नहीं है।
नकद पुरस्कार का क्या?
ख़ून की कमाई।
क्या मैं तुमसे एक सवाल पूछ सकता हूँ?
मैं जवाब देने का वादा नहीं कर सकती।
तुम पेजेंट में क्या प्रतिभा दिखाने वाली थी?
मैं उबलते पानी के एक कटोरे में एक टमाटर डालने वाली थी।
और जैसा कि तुम जानते हो, गर्माहट से अणु उत्तेजित हो जाते हैं।
टमाटर का गूदा फैलकर छिलके से अलग हो जाता है।
फिर मैं उसे क़रीब 60 सेकंड के लिए ठंडे पानी के कटोरे में रखती हूँ
और छिलका आसानी से उतर जाता है।
तुम जीत गई होती।
गुड नाइट, डॉ. एवंस।
कारों से बचकर!
डॉ. एवंस!
- गुड मॉर्निंग। - गुड मॉर्निंग।
आपका मनपसंद रंग क्या है? ज़रा सोचिए मेरा क्या है।
तुम्हारा मनपसंद रंग? यह मुश्किल है।
देखते हैं, मुझे नहीं पता। एक्वामरीन?
वह कोई रंग नहीं होता।
ख़ैर, रंग घटना से संबंधित होते हैं।
लिंडा, क्या तुम आकर ख़त्म कर सकती हो, प्लीज़?
मॉर्निंग, हैरिएट।
मॉर्निंग, दोस्त।
ये लोग बेशर्म हैं। मॉर्निंग।
और भूले-भटके रिश्तेदार जो भूले-भटके पैसों की तलाश में हैं?
मुझे कभी "साइंटिफ़िक अमेरिकन" के कवर पर फ़ोटो के लिए हाँ नहीं कहना चाहिए था।
एक बार फिर,
हर दो हफ़्तों में बिना नागा वही औरत मेरी माँ होने का दवा करती है।
अगर तुम्हारी असली माँ ज़िंदा होती, उसे तुम पर गर्व होता कि तुम उस कवर पर आए।
यह सब क्या है?
वे हाईवे 10 को शहर से लेकर सीधे सैंटा मॉनिका तक जोड़ना चाहते हैं।
शुगर हिल को शांत रखो कोई कंक्रीट नहीं
सीधे हमारे बैकयार्ड पर बुलडोज़र चलाना चाहते हैं।
लेकिन यहाँ लोग रहते हैं।
अब, सवाल यह है, कौन से लोग रहते हैं?
बस करो। तुम ग़लत कर रहे हो।
लिंडा, बेटा, कोई बात नहीं। उसे खेलने दो।
तुम अगले मंगलवार फिर से इनका ख़्याल रख सकते हो? मुझे एक कमिटी बैठक में जाना है।
- बिल्कुल। - शुक्रिया।
मिस ज़ॉट, क्या मैं तुमसे बात कर सकता हूँ?
क्या आप दरवाज़ा खुला रख सकते हैं?
पेजेंट में तुम्हारी उस हरकत से पूरा अमीनोज़ विभाग मूर्ख नज़र आया।
तुम्हारा सुपरवाइज़र होने के नाते, तुम्हारा व्यवहार मुझे बुरा दिखाता है।
मैं अपना विभाग ऐसे नहीं चलाता हूँ। मैं बेहतर रवैये की उम्मीद करता हूँ।
मुझे दोबारा शर्मिंदा किया तो अपना काम ख़त्म समझो।
क्या मैं तुम्हारे साथ बैठ सकता हूँ?
ज़रूर।
यह तुमने बनाया है?
तुम आज़माना चाहोगे? मेरे हिसाब से तुमने पूरे दिन कुछ नहीं खाया होगा।
अरे, नहीं। मेरी मेज़ में बिस्किट का एक पैकेट रखा है।
तुम्हें बहुत कब्ज़ रहती होगी।
शुक्रिया।
गज़ब। यह...
मैंने कभी... यह परफ़ेक्ट है।
यह परफ़ेक्ट नहीं है, लेकिन इसमें वैसा बनने की गुंजाइश है।
यह मेरी 78वीं कोशिश है।
इस समय मेरा ध्यान चीज़ पर है।
चीज़?
क़रीब 33 डिग्री सेल्सियस पर, चीज़ की ठोस दूध वसा पिघल जाती है
और केसिन प्रोटीन को बाँधे रखने वाले जोड़ टूट जाते हैं। लेकिन यह एकसार नहीं पिघलता है।
अच्छा?
नहीं। इसीलिए मैं सोडियम साइट्रेट के साथ प्रयोग कर रही हूँ।
सोडियम थोड़े कैल्शियम की जगह ले लेता है
जो प्रोटीनों को टूटने से रोकता है, तो तब चीज़ गर्म होता है...
प्रोटीन एक-दूसरे से अलग हो जाते हैं, इमल्सिफ़ायर का काम करते हैं,
पानी और वसा को साथ जोड़े रखकर इमल्शन को मज़बूत बनाते हैं।
एकदम सही।
और तुम्हें अपनी लाज़ान्या की विधि परफ़ेक्ट करने के लिए मेरे राइबोज़ की ज़रूरत थी?
नहीं। लाज़ान्या मेरा डिनर है। तुम्हारा राइबोज़ मुझे अपने शोध के लिए चाहिए था।
इंसानी शरीर का निन्यानवे प्रतिशत कार्बन,
हाइड्रोजन, नाइट्रोजन, ऑक्सीजन, कैल्शियम, फ़ॉस्फोरस और साथ में कुछ आयॉन से बना होता है।
लेकिन यहाँ पृथ्वी पर जटिलता का यह स्तर कैसे पहुँच गया?
हम दोनों इस मेज़ पर बैठे हैं, बात कर रहे हैं,
अणुओं और छोटे मॉलिक्यूल की खिचड़ी से बढ़कर ऐसे...
मैं यही पता लगाने की कोशिश कर रही हूँ।
एबायोजेनेसिस।
तुम्हें इसमें दिलचस्पी है?
मुझे रातों को जगाए रखता है।
मुझे भी।
मैंने तुम्हारे पुराने पेपर पढ़े हैं, लेकिन इस समय तुम किस पर काम कर रहे हो?
मैं प्रारंभिक शोध कर रहा हूँ...
प्राकृतिक एंज़ाइम की पहचान, अलगाव, वर्गीकरण पर।
यह... इसकी महक अच्छी है।
क्या यह पिसे हुए आलू हैं?
माफ़ करना।
कमाल है।
नहीं। इसमें कोई तुक नहीं है, क्योंकि उससे...
उससे यह समझ नहीं आता कि तुमने रिंग को कैसे बंद किया।
ज़रूर। लेकिन जब पॉलीफ़ॉस्फोरिक एसिड का इस्तेमाल करते हैं,
वह उच्च मोनोएस्टर मात्रा वाले फ़ॉस्फेट एस्टर बनाता है। देखा?
यह काफ़ी अच्छा विचार है।
यह मुर्गी या अंडे में पहले कौन आया वाली स्थिति है,
लेकिन अगर ऑकम्स रेज़र सिद्धांत के बारे में सोचो,
क्या प्रकृति कुछ कम जटिल बनाने के लिए ऐसी प्रणाली का चयन करेगी जो ज़्यादा जटिल हो?
तो आरएनए दुनिया वाला सिद्धांत?
मिस ज़ॉट, आज दोपहर काम कर पाने के लिए मुझे
तुम्हारी ख़ास कॉफ़ी का एक कप चाहिए।
ठीक है।
ज़ाहिर है, मेरा अपना शोध कहीं आगे होता
अगर मैं औसत केमिस्टों के लिए बेहतरीन कॉफ़ी नहीं बना रही होती।
तुम एक बड़ी वैज्ञानिक सफलता की कगार पर हो।
- तुम्हें डोनाटी से बात करनी चाहिए। - मैंने की थी। उसने मना कर दिया।
इसमें कोई तुक नहीं है। क्यों?
लैंगिक भेदभाव।
क्या?
ख़ैर, राजनीति और पक्षपात और सामान्य अन्याय भी।
लेकिन हाँ, ज़्यादातर लैंगिक भेदभाव।
मैं समझा नहीं। कोई लिंग जैसी
बौद्धिक रूप से गैर-निर्धारक चीज़ के आधार पर भेदभाव क्यों करेगा?
कैल्विन, तुम कितनी महिला वैज्ञानिकों के नाम ले सकते हो?
मैडम क्यूरी।
बिल्कुल। तुम्हें लगता है ऐसा बस संयोग से हुआ है?
मुझे पता नहीं। मैंने अभी तक इस बारे में सोचा नहीं था।
ज़ाहिर है। तुम्हें ज़रूरत नहीं पड़ी, क्योंकि लोग तुम्हारे सामर्थ्य की पूरी तरह सराहना करते हैं।
मैं यहाँ काम करती हूँ।
अगर तुम्हें कॉफ़ी चाहिए तो अपना हाथ उठाओ।
ठीक है। मैं सोच रहा था।
मेरी एंज़ाइम शोध में तुम्हारे मॉलिक्यूलर सिंथेसिस काम से मदद मिलेगी।
तो मैं डोनाटी से बात कर सकता हूँ, तुम्हें मेरे लिए काम करने देने के लिए कह सकता हूँ
और फिर तुम पूरी तरह अपनी शोध पर ध्यान लगा सकोगी।
नहीं, डोनाटी कभी मुझे एक केमिस्ट के रूप में काम नहीं देगा। बस एक लैब तकनीशियन।
तकीनकी तौर पर। लेकिन तुम स्वंतत्र शोध कर सकोगी, असली केमिस्ट्री।
तुम्हें पूरी आज़ादी होगी।
लेकिन मैं बाकी सबके लिए एक लैब तकनीशियन रहूँगी।
ज़ाहिर है। एक परफ़ेक्ट दुनिया में, तुम्हें किसी से मदद लेने की ज़रूरत नहीं पड़ेगी।
लेकिन जैसा कि तुमने स्पष्ट रूप से दिखाया,
तुम एक ऐसी प्रणाली में काम कर रही हो जो व्यापक रूप से अन्यायपूर्ण है।
तुम्हारा ऐसे काम करना कि वह न्यायपूर्ण है, वह...
क्या तुम मुझे समझा सकती हो कि इसमें कैसे कोई तुक है?
मैं तुम्हें बराबरी का दर्जा दूँगा।
बल्कि, तुम एक लैब में सबसे बुद्धिमान लोगों में से एक हो।
कैल्विन, इससे फ़र्क नहीं पड़ता कि मैं तुम्हारे साथ काम करती हूँ या तुम्हारे लिए।
लोग उस काम को तुम्हारा काम समझेंगे। मुझे कभी भी एक वैज्ञानिक के रूप में नहीं देखा जाएगा।
जब तुम मुख्य वैज्ञानिक के रूप में प्रकाशित करोगी, तब देखेंगे।
क्या तुमने पाजामा पहन रखा है?
नहीं। यह मेरी दौड़ने की पोशाक है। मैं घर से काम तक और वापस दौड़ लगाता हूँ।
इसका क्या मतलब है, दौड़ लगाते हो?
मैं दौड़ लगाता हूँ, पता है, वर्जिश के लिए।
जानता हूँ लोगों को यह अजीब लगता है, लेकिन इससे मेरा दिमाग़ शांत रहता है।
मेरी पेशकश के बारे में सोचना।
कैल्विन?
हाँ।
हाँ?
हाँ।
मैं अपनी लैब में नहाता हूँ,
तो अंदर आने से पहले दस्तक दे देना।
यक़ीन मानो, मैं दस्तक दूँगी।
कुछ नियम हैं, मिस ज़ॉट। जब तुम नियमों का पालन नहीं करती, तो वह मेरी ज़िम्मेदारी बन जाती है।
तुम्हें अंदाज़ा भी है कि मुझे कितनी बातें सुननी पड़ीं
जब तुम पेजेंट को बीच में छोड़कर चली गई?
मुझे सहानुभूति है, मिस फ़्रास्क,
लेकिन मैं वाक़ई ध्यान निवेदन पर रखना चाहती हूँ।
यह एक बुरा विचार है।
अगर तुम्हें एक लैब तकनीशियन चाहिए, तो तुम्हारे पास चुनने के लिए तमाम अच्छे आदमी हैं।
अरे, गज़ब, यह लैंगिक भेदभाव है।
मुझे उसका मतलब भी नहीं मालूम।
मिस फ़्रास्क, मैंने यह फ़ैसला ऐसे ही नहीं ले लिया।
उसकी मंशा एकदम प्रोफ़ेशनल है।
ओह, जान, एक पुरुष और एक महिला के बीच प्रोफ़ेशनल रिश्ते
जैसी कोई चीज़ नहीं होती।
मुझे नहीं लगा था तुम ऐसी बेवक़ूफ़ी करोगी।
उसके तुमसे ऐसे आसक्त होने की एक वजह है और मुझे नहीं लगता वह तुम्हारा बायोडाटा है।
मैडम क्यूरी के अलावा, आप कितनी महिला केमिस्टों का नाम ले सकते हैं?
- वह अयोग्य है। - मैं यहाँ अनुमति माँगने नहीं आया।
मैं यहाँ यह सुनिश्चित करने आया था कि सारी काग़ज़ी कार्यवाही ठीक से हो।
एवंस, तुम ऐसे घूमते-फिरते हो जैसे तुम यहाँ के मालिक हो, उससे फ़र्क नहीं पड़ता।
जब तक रेमसन अनुदान से पैसे आते रहेंगे।
लेकिन जैसे वह पैसा ख़त्म हुआ, तुम यहाँ से बाहर हो जाओगे।
हम सहकर्मी हैं। ना उससे ज़्यादा, ना कम।
नहीं, जान। तुम उसकी लैब तकनीशियन हो।
और मैं यह पहले भी देख चुकी हूँ। आदमी ऐसे ही होते हैं।
वह अपना मन बदल लेगा। और फिर क्या?
मिस फ़्रास्क के साथ सब ठीक रहा?
एकदम। और डोनाटी के साथ?
कोई दिक्कत नहीं हुई।
मुझे दरवाज़ा खुला रखना पसंद है।
ठीक है, ज़रूर।
तो, मैंने हमारे उपकरणों को ऐसे ढंग से व्यवस्थित किया है जिसे कोई समझदार व्यक्ति इस्तेमाल करे सके
और मैंने बिस्किट के टुकड़े झाड़ू से साफ़ कर दिए।
इसलिए नहीं कि मैं एक औरत हूँ,
बल्कि इसलिए क्योंकि मैं एक केमिस्ट्री लैब में उससे बदतर चीज़ की कल्पना भी नहीं कर सकती।
अंडरवियर तुम्हारी ज़िम्मेदारी हैं।
क्या तुमने ग्रेजुएटेड सिलिंडर हटाए हैं?
मुझे लगा कि बीच वाली मेज़ समान दूरी पर थी।
संगीत की इतनी तेज़ आवाज़ में तुम कैसे काम कर सकते हो?
मैं तभी सोच पाता हूँ। तुमने बड़े चम्मच भी हटा दिए?
तुमने पहले कभी किसी के साथ एक जगह में काम नहीं किया है, है ना?
मुझे चीज़ें अपने तरीके से पसंद हैं।
कैल्विन, ऐसा नहीं है कि मुझे संगीत पसंद नहीं है।
मुझे बस यह संगीत नहीं पसंद। यह लय में नहीं है।
मुझे इसकी यही बात पसंद है। इससे मुझे सोचने में मदद मिलती है।
तुम्हें पता नहीं होता आगे क्या होने वाला है।
एक बिगुल, हँ? यह ड्रम्स आ गए। यह रोमांचक है।
शोर।
या मैं बस कुछ अलग पसंद करती हूँ।
पूर्वानुमेयता। सूत्र संरचना।
मुझे अच्छा लगता है कैसे सुर बजते हैं, बदलते हैं, एक-दूसरे पर हावी होते हैं,
जैसे बुनियादी घटक अणुओं में बदल जाते हैं।
क्या?
तुम्हें देर हो गई। मैंने पहला परीक्षण शुरू भी कर दिया।
मैंने सोचा हम बारी-बारी से कर सकते हैं।
समझौता।
यहाँ क्या हो रहा है?
- ज़ॉट निवास। - हाय। मैं कैल्विन हूँ।
कैल्विन एवंस। तुम्हारा लैब पार्टनर।
कैल्विन, रात के लगभग आठ बज चुके हैं।
हाँ, मैं बस... मैं तुम्हारी आख़िरी बात के बारे में सोचना बंद नहीं कर पा रहा
जो तुमने पिरीमिडीन और प्यूरीन की मूल संरचना के बारे में कही थी
और वह मुझे ऐसी दिशा में ले गया जिसे मैंने पहले ख़ारिज कर दिया था।
नुक्लियन स्वतंत्रता?
हाँ।
रुको। मुझे अपनी नोटबुक लाने दो।
दरअसल मैं थोड़ी देर पहले कुछ लिख रही थी
मीशर के सिद्धांत के बारे में कि ज़्यादा फ़ॉस्फोरस मात्रा होती है...
रुको।
- ओह, धत्। - एलिज़ाबेथ?
धत्। मुझे जाना होगा।
- क्या हुआ? - मैंने अभी अपना डिनर जला दिया।
हे भगवान मुझे लगा कुछ गंभीर हो गया है।
ख़ैर, यह गंभीर है। मैं चीज़ें नहीं जलाती।
सच में? कभी नहीं? तुमने कभी कुछ नहीं जलाया है?
नहीं। मैं ध्यान नहीं दे रही थी।
ख़ैर, कभी-कभी ग़लतियाँ अच्छी होती हैं।
वे हमें वहाँ ले जा सकती हैं जिसकी हमने उम्मीद ही नहीं की थी।
मुझे जाना है। गुड नाइट।
ठीक है।
अरे, यार।
यही तो है।
मेरी दौड़ पर मुझे कुछ सूझा।
क्या तुम दरवाज़ा खोल दोगे, प्लीज़?
- तुमने इसकी प्रेरणा दी। - कैल्विन।
- जैसा कि तुमने कहा था। ऑकम्स रेज़र। - कैल्विन।
अगर न्यूक्लेइक एसिड सच में कहीं ज़्यादा जटिल अणुओं का आधार बन सकते हैं?
- जैसे, मानो एक... - कैल्विन, मैंने कहा, दरवाज़ा खोलो!
एलिज़ाबेथ।
एलिज़ाबेथ। क्या सब ठीक है? क्या मैंने कुछ किया?
यह एक ग़लती थी।
मैं समझा नहीं।
मायार्ड प्रतिक्रिया ने माँस को ओवन में रखने से पहले जल्दी से भूरा कर दिया।
अब, चलिए देखते हैं हमारी मेहनत का फल।
हे भगवान।
- वॉल्टर, क्या हमें विज्ञापन दिखाना चाहिए? - नहीं। मुझे पता नहीं। नहीं।
यह हमारा अपेक्षित नतीजा नहीं है।
विज्ञान में, आप अपने प्रयोग के हर हिस्से को नियंत्रित करने की कोशिश करते हैं।
आपकी लैब का तापमान, संदूषणों की मात्रा,
उपकरणों के हर एक टुकड़े का सही अंशांकन।
कभी-कभी आप किसी फ़ॉर्मूले पर निर्भर नहीं रह सकते।
कभी-कभी आप हर एक घटक को नियंत्रित नहीं कर सकते।
कभी-कभी...
बहुत बार...
चीज़ें अस्त-व्यस्त हो जाती हैं।
कभी-कभी आप लाज़ान्या जला देंगे।
तो मेरे ख़्याल से आज रात बचा हुआ खाना खाना पड़ेगा।
बच्चों, मेज़ सजाओ। तुम्हारी माँ को साँस लेने के लिए कुछ पल चाहिए।
माफ़ कीजिए! हम तकनीकी दिक्कतों का सामना कर रहे हैं
उप-शीर्षक अनुवादक : मीनू